cyanic-selkie/wikianc huggingface dataset:
Προεδρική εκλογή των Ηνωμένων Πολιτειών στην Ιντιάνα 1996
Αναφορές
Κατηγορία:Προεδρική εκλογή των Ηνωμένων Πολιτειών 1996 Κατηγορία:Ιντιάνα
Γενικές εκλογές του Αγίου Μαρίνου (2008)
Στον Άγιο Μαρίνο διεξήχθησαν πρόωρες γενικές εκλογές στις 9 Νοεμβρίου 2008. Οι εκλογές προκηρύχθηκαν μετά την κατάρρευση της κεντροαριστερής κυβέρνησης, που είχε κερδίσει τις προηγούμενες εκλογές, το 2006.
Τον Ιούνιο του 2008, εξαιτίας διαφωνιών στους κόλπους των εταίρων του κυβερνητικού συνασπισμού- που συναποτελούσαν το Κόμμα των Σοσιαλιστών και Δημοκρατών (PSD), η Λαϊκή Συμμαχία (AP) και η Ενωμένη Αριστερά (SU- αποχώρησε από το συνασπισμό το κόμμα της Λαϊκής Συμμαχίας, με αποτέλεσμα την πτώση της κυβέρνησης. Το PSD αποπειράθηκε να σχηματίσει κυβέρνηση συνασπισμού με ισχνή πλειοψηφία με τη SU και το κόμμα Σανμαρινέζοι για την Ελευθερία (SpL), όμως 2 διαφωνούντα κόμματα του PSD έφυγαν από το κόμμα αυτό και σχημάτισαν το Arengo και Ελευθερία (AL), με αποτέλεσμα ο συνασπισμός να χάσει την πλειοψηφία του στο Κοινοβούλιο.
Ο νέος εκλογικός νόμος που εγκρίθηκε νωρίτερα το 2008 εισήγαγε αρκετές αλλαγές, όπως το απαιτούμενο ποσοστό του 3,5% για την είσοδο στη Βουλή και μία πριμοδότηση για τον συνασπισμό που θα κέρδιζε τις εκλογές, αντίστοιχα με το εκλογικό σύστημα των ιταλικών πόλεων.
Στις εκλογές αναμετρήθηκαν δύο μεγάλοι συνασπισμοί: το Σύμφωνο για τον Άγιο Μαρίνο (κεντροδεξιός) και οι Μεταρρυθμίσεις και Ελευθερία (κεντροαριστερός).
Παραπομπές
2008
Γλώσσα προγραμματισμού
Γλώσσα προγραμματισμού λέγεται μια τεχνητή γλώσσα που μπορεί να χρησιμοποιηθεί για τον έλεγχο μιας μηχανής, συνήθως ενός υπολογιστή. Οι γλώσσες προγραμματισμού (όπως άλλωστε και οι ανθρώπινες γλώσσες) ορίζονται από ένα σύνολο συντακτικών και εννοιολογικών κανόνων, που ορίζουν τη δομή και το νόημα, αντίστοιχα, των προτάσεων της γλώσσας.
Οι γλώσσες προγραμματισμού χρησιμοποιούνται για να διευκολύνουν την οργάνωση και διαχείριση πληροφοριών, αλλά και για την ακριβή διατύπωση αλγορίθμων. Ορισμένοι ειδικοί χρησιμοποιούν τον όρο γλώσσα προγραμματισμού μόνο για τυπικές γλώσσες που μπορούν να εκφράσουν όλους τους πιθανούς αλγορίθμους. Μη-υπολογιστικές γλώσσες όπως η HTML ή τυπικές γραμματικές όπως η BNF δεν λέγονται συνήθως γλώσσες προγραμματισμού.
Υπάρχουν χιλιάδες διαφορετικές γλώσσες προγραμματισμού, και κάθε χρόνο δημιουργούνται περισσότερες.
Χαρακτηριστικά των γλωσσών προγραμματισμού
Κάθε γλώσσα προγραμματισμού έχει το δικό της σύνολο τυπικών προδιαγραφών (ή κανόνων) που αφορούν το συντακτικό, το λεξιλόγιο και το νόημα της. Για πολλές γλώσσες που χρησιμοποιούνται ευρέως και έχουν χρησιμοποιηθεί για αρκετό χρονικό διάστημα (π.χ. C, C++, Java, Scheme), υπάρχουν ειδικοί φορείς τυποποίησης, οι οποίοι μέσα από τακτές συναντήσεις δημιουργούν, τροποποιούν ή επεκτείνουν τις τυπικές προδιαγραφές που διέπουν τη χρήση μιας γλώσσας προγραμματισμού. Άλλες γλώσσες δεν περιγράφονται σε κάποιο επίσημο πρότυπο αλλά ορίζονται μόνο με βάση κάποια υλοποίησή τους (που αποτελεί το ντε φάκτο πρότυπο), όπως η Python που περιγράφεται από την υλοποίηση CPython.
Ιστορία γλωσσών προγραμματισμού
Βλέπε Ιστορία γλωσσών προγραμματισμού.
Κατηγοριοποίηση γλωσσών προγραμματισμού
Δεν υπάρχει απλός τρόπος να κατηγοριοποιηθούν οι γλώσσες προγραμματισμού. Αυτό συμβαίνει γιατί συνήθως κάθε γλώσσα προγραμματισμού περιέχει επιρροές από πολλές προηγούμενες γλώσσες, συνδυάζοντας θετικά στοιχεία και προσθέτοντας νέα. Χαρακτηριστικά που εμφανίζονται σε μια γλώσσα και έχουν θετική αποδοχή, συνήθως υιοθετούνται από μεταγενέστερες γλώσσες ακόμα και αν πρόκειται για γλώσσες που ανήκουν σε διαφορετική κατηγορία.
Η κατηγοριοποίηση είναι ακόμα πιο περίπλοκη για το λόγο ότι πολλές γλώσσες συνήθως ανήκουν σε παραπάνω από μία κατηγορίες. Για παράδειγμα, η Java είναι τόσο αντικειμενοστρεφής όσο και παράλληλη γλώσσα, δεδομένου ότι υποστηρίζει την οργάνωση των δεδομένων και υπολογισμών σε αντικείμενα, αλλά επιτρέπει επίσης και την δημιουργία προγραμμάτων με ταυτόχρονα νήματα (threads) που εκτελούνται παράλληλα.
Δεδομένης της δυσκολίας στην κατηγοριοποίηση, μπορούμε να κατηγοριοποιήσουμε τις γλώσσες προγραμματισμού με διάφορους τρόπους. Οι συνηθέστεροι τρόποι είναι: Στην πρώτη περίπτωση προκύπτουν κατηγορίες όπως:
Φέλιξ Μιέλι Βενεράντο
Ο Φέλιξ Μιέλι Βενεράντο (Félix Miéli Venerando, 24 Δεκεμβρίου 1937 – 24 Αυγούστου 2012) ήταν Βραζιλιάνος ποδοσφαιριστής, γνωστότερος με το όνομα Φέλιξ (Félix). Ήταν βασικός τερματοφύλακας της εθνικής ομάδας της Βραζιλίας που κατέκτησε το Παγκόσμιο Κύπελλο Ποδοσφαίρου του 1970.
Γεννήθηκε στο Σάο Πάολο. Αγωνίστηκε στη θέση του τερματοφύλακα με την Πορτουγκέζα και το σύλλογο Φλουμινένσε. Όλες οι ομάδες που έπαιξε ήταν βραζιλιάνικες. Στην εθνική της χώρας του συμπλήρωσε 47 συμμετοχές (εκ των οποίων οι 8 ανεπίσημες) και κατέκτησε το Παγκόσμιο Κύπελλο Ποδοσφαίρου 1970.
Γλώσσα προγραμματισμού
Κατηγοριοποίηση γλωσσών προγραμματισμού
Στην περίπτωση που η κατηγοριοποίηση των γλωσσών προγραμματισμού γίνει με βάση το στόχο που έχει η γλώσσα, υπάρχουν οι παρακάτω κατηγορίες:
Φέλιξ Μιέλι Βενεράντο
Σε εθνικό επίπεδο, ο Φέλιξ κατέκτησε 5 φορές το Πρωτάθλημα Καριόκα (τοπικό πρωτάθλημα του Ρίο ντε Τζανέιρο) με την ομάδα της Φλουμινένσε.
Γλώσσα προγραμματισμού
Κατηγοριοποίηση γλωσσών προγραμματισμού
Τέλος, στην περίπτωση που η κατηγοριοποίηση γίνεται με βάση τον τρόπο που περιγράφεται το ζητούμενο, υπάρχουν οι παρακάτω κατηγορίες:
Φέλιξ Μιέλι Βενεράντο
Απεβίωσε το 2012 σε νοσοκομείο, όπου νοσηλευόταν έπειτα από εμφύσημα.
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Φλουμινένσε Φούτμπολ Κλαμπ Κατηγορία:Ποδοσφαιριστές Παγκοσμίου Κυπέλλου 1970 Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος Κατηγορία:Ποδοσφαιριστές Ατλέτικο Γιουβέντους Κατηγορία:Ποδοσφαιριστές Νασιονάλ Ατλέτικο Κλούμπε Κατηγορία:Προπονητές ποδοσφαίρου Αβαΐ Φουτεμπόλ Κλούμπε Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Γλώσσα προγραμματισμού
Γλώσσες προγραμματισμού
κατ' αλφαβητική σειρά: Η παραπάνω λίστα είναι ενδεικτική και σε καμία περίπτωση δεν εξαντλεί το εύρος και την ποικιλία των χιλιάδων γλωσσών που χρησιμοποιούνται στην πράξη.
Διεύθυνση Ειδικής Ασφαλείας του Κράτους
Η Διεύθυνση Ειδικής Ασφαλείας του Κράτους, γνωστή και ως Ειδική Ασφάλεια ή «Η Ειδική», ήταν ειδικό τμήμα της Ελληνικής Χωροφυλακής που δημιουργήθηκε για τη δίωξη των κομμουνιστικών οργανώσεων και τη σύλληψη των κομμουνιστών σε ολόκληρη την Ελλάδα.
Στη διάρκεια της κατοχής συνεργάστηκε άμεσα με τις κατοχικές δυνάμεις και συμμετείχε σε μπλόκα που έγιναν σε διάφορες περιοχές της Αθήνας με εκατοντάδες θύματα καθώς και σε συλλήψεις, βασανιστήρια και εκτελέσεις μελών αντιστασιακών οργανώσεων. Επισήμως διαλύθηκε στις 28 Σεπτεμβρίου του 1944.
Η σύσταση της
Το 1933 ο Διοικητής της Διεύθυνσης Ειδικής Ασφαλείας Αθηνών, Ταγματάρχης Χωροφυλακής, Αργύριος Δικαίος, συμμετείχε στην οργάνωση της απόπειρας δολοφονίας κατά του Ελευθέριου Βενιζέλου, στην Κηφισιά, στην οποία τραυματίστηκε τόσο ο Βενιζέλος όσο και η γυναίκα του ενώ σκοτώθηκε ένα μέλος της προσωπικής του φρουράς. Μετά την επιβολή της δικτατορίας του Μεταξά το 1936, η Διεύθυνση Ειδικής Ασφαλείας Αθηνών μετονομάστηκε σε Διεύθυνση Ειδικής Ασφαλείας του Κράτους, παραρτήματά της δημιουργήθηκαν σε αρκετές Διοικήσεις και Υποδιοικήσεις της Χωροφυλακής σε όλη την Ελλάδα, απέκτησε διευρυμένες αρμοδιότητες και επικεφαλής της ορίστηκαν ανώτατοι αξιωματικοί της Χωροφυλακής. Διοικητής της Ειδικής Ασφάλειας ορίστηκε από τον Μεταξά ο Κεφαλλονίτης υποστράτηγος της Χωροφυλακής Αντώνης Αγγελέτος, που συνεργαζόταν στενά με τον υποδιοικητή και αργότερα διοικητή της Γενικής Ασφάλειας Αθηνών της Αστυνομίας Πόλεων Σπύρο Παξινό, ο οποίος μετεκπαιδεύτηκε στη Γκεστάπο στη Γερμανία για τη δίωξη του κομμουνισμού.
Στα μέσα του 1943 έφεδροι αξιωματικοί της Χωροφυλακής ανακλήθηκαν στην ενεργό δράση από τον κατοχικό πρωθυπουργό Ιωάννη Ράλλη προκειμένου να «δώσουν εις την Ασφάλειαν νέον ρυθμόν συνεργασίας με τον κατακτητήν». Διοικητής της Ειδικής Ασφάλειας ορίστηκε ο απότακτος συνταγματάρχης Αλέξανδρος Λάμπου στον οποίο απονεμήθηκε ο βαθμός του υποστρατήγου που παρέμεινε στη θέση αυτή μέχρι την επίσημη διάλυση της διεύθυνσης, ενώ τον Ιανουάριο του 1944, υποδιοικητής και άμεσος βοηθός του Λάμπου ορίστηκε ο συνταγματάρχης της Χωροφυλακής Αναστάσιος Πάτερης, που μεταπολεμικά έφτασε στο βαθμό του στρατηγού.
Χαρακτηριστικά και δράση
Η Ειδική Ασφάλεια χαρακτηριζόταν από λειτουργική αυτοτέλεια. Οι υπηρετούντες σε αυτήν είχαν δημιουργήσει μικρές ομάδες στις οποίες επικεφαλής ήταν κυρίως ανθυπομοίραρχοι, ανθυπασπιστές, ενωμοτάρχες και υπενωματάρχες, οι οποίοι και είχαν την πραγματική εξουσία σε αντίθεση με τους ανώτερους αξιωματικούς της Χωροφυλακής που είχαν τυπική μόνο εξουσία στις εν λόγω ομάδες. Οι ομάδες αυτές είχαν συχνά το όνομα των επικεφαλής τους. Έτσι υπήρχε η «Ομάδα Καίσαρη» με επικεφαλής τον μοίραρχο Νικόλαο Καίσαρη, η «Ομάδα Παρθενίου» με επικεφαλής τον ανθυπασπιστή Ευσέβιο Παρθενίου, η «Ομάδα Παναγιωτόπουλου» με επικεφαλής τον ανθυπασπιστή και στη συνέχεια ανθυπομοίραρχο Αντώνιο Παναγιωτόπουλο κ.α. Ο ακριβής αριθμός όσων συμμετείχαν στην Ειδική Ασφάλεια δεν είναι γνωστός. Μεταξύ των ατόμων πάντως που είχαν ενταχθεί στην Ειδική Ασφάλεια στη διάρκεια της κατοχής ήταν και κοινοί εγκληματίες και άνθρωποι του υποκόσμου. Η επίσημη ιδιότητα των ανδρών της Ειδικής ήταν χωροφύλακες άνευ θητείας.
Η έδρα της Ειδικής Ασφάλειας Αθηνών κατά τη Δικτατορία της 4ης Αυγούστου ήταν ένα κτίριο με δαιδαλώδεις διαδρόμους, υπόγεια και γραφεία στη συμβολή των οδών 3ης Σεπτεμβρίου 106 και Δεριγνύ. Εκεί βασανίστηκαν πολλοί κομμουνιστές, αντιφασίστες και δημοκρατικοί πολίτες, ακόμα και δολοφονήθηκαν όπως ο παλαίμαχος κομμουνιστής Νίκος Βαλιανάτος στις 9 Αυγούστου 1938, που στη συνέχεια εκπαραθυρώθηκε από το κτίριο για να αποδοθεί η δολοφονία του σε αυτοκτονία. Το κτίριο αυτό πυρπολήθηκε τον Δεκέμβρη του 1944 από τον ΕΛΑΣ, όταν το κατέλαβε μετά από σκληρές μάχες.
Ο Γιάννης Μανούσακας περιγράφει τα βασανιστήρια που υπέφερε στην Ειδική Ασφάλεια Αθηνών το 1939: «''Σταμάτα αυτού βρε! Αυτού που πατάς ξεψύχισε ο Βαλιανάτος. Ο γέρος σας ε; τον καημένο τον υπουργό σας... των οικονομικών! Αυτό θα πάθεις κι εσύ! Μετά σε πετάμε από την ταράτσα... Αυτοκτόνησε... Εδώ βρε νιώσε το είναι Ειδική Ασφάλεια: ή ελεύθερος με δήλωση ή σε βγάνω με τους τέσσερις από δω μέσα''».
Στη Θεσσαλονίκη η έδρα της Ειδικής Ασφάλειας ήταν στη Λεωφόρο Στρατού. Ο τσαγκάρης Στέφανος Λασκαρίδης, μέλος του ΚΚΕ εκπαραθυρώθηκε από το κτίριο της Ειδικής Ασφάλειας Θεσσαλονίκης στις 31 Γενάρη 1938 και η δολοφονία του επίσης αποδόθηκε σε αυτοκτονία. Στο δελτίο της Ειδικής Ασφάλειας Θεσσαλονίκης αναφέρεται ότι:
Κλιμάκωση της δράσης στην Κατοχή
Κατά τη διάρκεια της Κατοχής 1941-44 η Ειδική Ασφάλεια συνεργαζόμενη στενά με τους Γερμανούς ήταν η γραμμή κρούσης κατά των αντιστασιακών. Οι «αρμοδιότητες» της Ειδικής Ασφάλειας είχαν αναβαθμιστεί οπότε οι εγκαταστάσεις της επεκτάθηκαν και σε παραρτήματα, πίσω από το κυρίως κτίριο της Γ' Σεπτεμβρίου, επί της οδού Ελπίδος 3 (ξενοδοχείο Κρυστάλ) και 5, δηλαδή κατέληγε στην πλατεία Κυριακού (σήμερα Βικτωρίας). Το σύμπλεγμα των κτιρίων ήταν κατά τόπους κλειστό με συρματοπλέγματα και δρακόντεια περιφρουρημένο από χωροφύλακες αλλά και ταγματασφαλίτες.
Στις 7 Οκτωβρίου του 1943 μεταφέρθηκαν από το IV Γραφείο της Ειδικής Ασφάλειας στις Φυλακές του Χατζηκώστα, ορισμένοι κομμουνιστές, που είχαν συλληφθεί τις προηγούμενες ημέρες από άνδρες της Ειδικής. Η κατάσταση μέσα και έξω από τις φυλακές, που η φύλαξή τους ήταν αρμοδιότητα της Ειδικής Ασφάλειας, ήταν εκείνες τις μέρες τεταμένη. Όταν ο Αναστάσιος Ταβουλάρης (προϊστάμενος Ασφαλείας του υπουργείου Εσωτερικών) απαγόρευσε το επισκεπτήριο οι νέοι κρατούμενοι προχώρησαν σε έντονες εκδηλώσεις διαμαρτυρίας και σε απεργία πείνας με αποτέλεσμα να οξυνθεί περισσότερο η κατάσταση. Το πρωί της 10ης Οκτωβρίου ήταν συγκεντρωμένοι έξω από τις φυλακές συγγενείς των κρατουμένων που απαιτούσαν να τους δουν. Σύμφωνα με τις καταθέσεις της φρουράς, οι κρατούμενοι προσπάθησαν κάποια στιγμή να σπάσουν την καγκελόπορτα του θαλάμου και έτσι στο σημείο έσπευσε ο μοίραρχος και διοικητής των φυλακών Γεώργιος Χατζηκώστας και οι ανθυπομοίραρχοι Παναγιώτης Σοϊμοίρης και Νικόλαος Σημαιάκης. Συγχρόνως ασφαλίστηκε η κύρια είσοδος των φυλακών και όλη η φρουρά κλήθηκε στα όπλα. Ο Χατζηκώστας ισχυρίστηκε ότι αρχικά προσπάθησε να μιλήσει στους εξεγερμένους αλλά χωρίς αποτέλεσμα και τότε πήρε από τα χέρια του υπενωματάρχη Δασκαλάκη το όπλο του και πυροβόλησε δύο φορές στον αέρα για εκφοβισμό. Και η ενέργεια του αυτή όμως δεν είχε και πάλι αποτέλεσμα καθώς σύμφωνα με τον ίδιο τον Χατζηκώστα «αποθρασυνθέντων έτι περισσότερον και εις επίμετρον φωνασκούντων και λοιδορούντων τον υποφαινόμενον διά την φράσιν άσε ρε τους θεατρινισμούς και σας ξέρουμε, οπότε ευρέθην εις την αναπόδραστον ανάγκην εμού και των υπ' εμέ ανδρών να κάμω πραγματική χρήσιν των πυρών μόνος». Ο Χατζηκώστας πυροβόλησε τέσσερις φορές στο σωρό από κοντινή απόσταση με αποτέλεσμα να χάσουν τη ζωή τους ο Χρήστος Μάλλιαρης και ο Κωνσταντίνος Αργέντης και να τραυματιστούν άλλοι τρεις κρατούμενοι. Στις διαμαρτυρίες επιτροπής συγγενών των κρατουμένων για τις εν λόγω δολοφονίες ο Ιωάννης Ράλλης απάντησε ότι δε δέχεται καμία συζήτηση για τη δράση της Ειδικής Ασφάλειας. Από τις φυλακές Χατζηκώστα επιλέγονταν κατά τακτά χρονικά διαστήματα κρατούμενοι που παραδίδονταν στους Γερμανούς για εκτέλεση. Η Ειδική Ασφάλεια στην περίοδο της Κατοχής συνεργάστηκε με τα SS, την Μυστική Αστυνομία (Sicherheitspolizei/SiPo) και την Υπηρεσία Ασφαλείας (Sicherheitsdienst/SD).
Κυρίως από την άνοιξη του 1944 και μετά τα αποσπάσματα της Ειδικής άρχισαν να συγκρούονται σε κανονικές μάχες με τον ΕΛΑΣ ενώ συμμετείχαν και σε μπλόκα όπως π.χ. στο μπλόκο της Καλογρέζας στις 15 Μαρτίου του 1944. Οι βιαιότητες των μελών της στη διάρκεια των μπλόκων ήταν αποτέλεσμα και της ανεξαρτησίας δράσης της αλλά και της προκλητικής της ασυλίας που έχαιραν τα μέλη της. Μπορούσαν να προβαίνουν σε συλλήψεις και προφυλακίσεις χωρίς γραπτές εντολές καθώς αρκούσε προφορική εντολή του Λάμπου. Μολονότι υπήρχε κανονισμός που απαγόρευε στους άνδρες της Χωροφυλακής να συγκροτούν εκτελεστικά αποσπάσματα, άνδρες της Ειδικής, στις 22 Απριλίου του 1944, εκτέλεσαν χωρίς προηγούμενη δικαστική απόφαση 17 κρατούμενους στο προαύλιο της Σχολής Χωροφυλακής. Από τα μέσα του 1944 τα βασανιστήρια και οι θανατώσεις κρατουμένων στα γραφεία της Ειδικής στην οδό Ελπίδος 5 και στο ανακριτικό της τμήμα, που στεγαζόταν στο διπλανό ξενοδοχείο Κρυστάλ (Ελπίδος 3), ήταν πολύ συχνό φαινόμενο. Στις 26 Ιούλη του 1944 δολοφονήθηκε εκεί η Ηλέκτρα Αποστόλου.
Αν και ο κύριος σκοπός της Διεύθυνσης Ειδικής Ασφαλείας του Κράτους ήταν οι διώξεις και οι συλλήψεις κομμουνιστών, η Ειδική Ασφάλεια στράφηκε και εναντίον οργανώσεων μη κομμουνιστικών, όπως η οργάνωση της Λέλας Καραγιάννη και η οργάνωση «Υβόννη».
Διάλυση της Ειδικής Ασφαλείας
Η Διεύθυνση Ειδικής Ασφαλείας του Κράτους διαλύθηκε στις 28 Σεπτεμβρίου 1944
Το φθινόπωρο του 1945 στη Δίκη των Δοσίλογων ο διοικητής της Ειδικής Ασφάλειας υποστράτηγος Αλέξανδρος Λάμπου, ο υποδιοικητής συνταγματάρχης Αναστάσιος Πάτερης, ο Παρθενίου και άλλοι καταδικάστηκαν σε ισόβια αλλά ελάχιστα χρόνια μετά, στα πλαίσια του εμφυλιακού κλίματος, σταδιακά αποφυλακίστηκαν και ορισμένοι συνέχισαν τη σταδιοδρομία τους στη Χωροφυλακή, με τον Πάτερη μάλιστα να γίνεται και αρχηγός του Σώματος την περίοδο 1954 - 1957.
Πηγές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Ελληνικός μεσοπόλεμος Κατηγορία:Ιστορία του Κομμουνιστικού Κόμματος Ελλάδας Κατηγορία:Νεότερη ιστορία της Ελλάδας Κατηγορία:Τάγματα ασφαλείας Κατηγορία:Αντικομμουνισμός Κατηγορία:Ασφάλεια στην Ελλάδα Δ
Φελίπε Τρομπ
Ο Φελίπε Τρομπ (Felipe B. Tromp, 15 Οκτωβρίου 1917 – 12 Αυγούστου 1995) ήταν ο πρώτος κυβερνήτης της Αρούμπα έπειτα από την απόκτηση αυτοδιοίκησης για την Αρούμπα εντός του Βασιλείου των Κάτω Χωρών. Τιμήθηκε με το Μεγαλόσταυρο του Τάγματος της Οράγγης-Νασάου στις 12 Μαρτίου του 1992.
Καριέρα
Εργάστηκε ως εκπαιδευτικός προτού ασχοληθεί με την πολιτική και χρημάτισε υπουργός Παιδείας στις Ολλανδικές Αντίλλες (1958-1962).Ανέλαβε καθήκοντα Κυβερνήτη την 1η Ιανουαρίου 1986 και παρέμεινε στο αξίωμα ως τις 12 Μαρτίου 1992. Τον διαδέχθηκε στο αξίωμα ο Όλιντο Κούλμαν.
Ο Τρομπ πέθανε το 1995, σε ηλικία 78 ετών.
Το όνομά του δόθηκε σε ένα φεστιβάλ σε ένα κολέγιο και σε έναν αθλητικό σύλλογο της Αρούμπα.
Παραπομπές
Κατηγορία:Πολιτικοί της Αρούμπας
Δήμος Πρόμπιστιπ
Γεωγραφία
Ο δήμος συνορεύει με τον Δήμο Κράτοβο στα βόρεια, με τον Δήμο Κότσανης και τον Δήμο Τσεσίνοβο-Ομπλέσοβο στα ανατολικά, με τον Δήμο Σβέτι Νίκολε στα δυτικά και με τον Δήμο Στιπ και με τον Δήμο Καρμπίντσι στα νότια.
Εξωτερικοί σύνδεσμοι
Κατηγορία:Δήμοι της Βόρειας Μακεδονίας  Κατηγορία:Ανατολική Στατιστική Περιφέρεια (Βόρεια Μακεδονία)
Ο Χάρι Πότερ και ο Αιχμάλωτος του Αζκαμπάν (ταινία)
Ο Χάρι Πότερ και ο Αιχμάλωτος του Αζκαμπάν (αγγλικά: Harry Potter and the Prisoner of Azkaban) είναι αμερικανική περιπετειώδης ταινία φαντασίας παραγωγής 2004. Βασίζεται στο τρίτο ομότιτλο βιβλίο της σειράς Χάρι Πότερ, γραμμένη από την Τζ. Κ. Ρόουλινγκ. Τη σκηνοθεσία ανέλαβε ο Αλφόνσο Κουαρόν ενώ το σενάριο έγραψε για τρίτη φορά ο Στιβ Κλόουβς. Η ιστορία ακολουθεί τον Χάρι Πότερ στο τρίτο έτος του στο Χόγκουαρτς όπου πληροφορείται ότι ένας κρατούμενος με το όνομα Σείριος Μπλακ δραπέτευσε από τις φυλακές του Αζκαμπάν για να τον σκοτώσει. Και σε αυτήν την ταινία όλοι οι ηθοποιοί από τις δύο πρώτες ταινίες επαναλαμβάνουν τους ρόλους τους. Τους Ντάνιελ Ράντκλιφ, Έμμα Γουάτσον, Ρούπερτ Γκριντ, Μάγκι Σμιθ, Ρόμπι Κολτρέιν και Άλαν Ρίκμαν πλαισιώνουν οι Γκάρι Όλντμαν, Ντέιβιντ Θιούλις, Έμμα Τόμσον και Τίμοθι Σπολ, ενώ το ρόλο του Ντάμπλντορ ενσαρκώνει ο Μάικλ Γκάμπον, αφού ο Ρίτσαρντ Χάρις που τον υποδύθηκε στα δύο προηγούμενα φιλμ απεβίωσε το 2002.
Η ταινία κυκλοφόρησε στους κινηματογράφους στις 31 Μαΐου 2004 στο Ηνωμένο Βασίλειο και στις 4 Ιουνίου 2004 στις Ηνωμένες Πολιτείες. Απέσπασε κυρίως θετικά σχόλια από τους κριτικούς και έλαβε δύο υποψηφιότητες για Όσκαρ, στις κατηγορίες Καλύτερης Μουσικής και Οπτικών Εφέ. Είναι η δεύτερη ταινία της σειράς, μετά το Ο Χάρι Πότερ και η φιλοσοφική λίθος (Harry Potter and the Philosopher's Stone, 2001) που προτάθηκε για Όσκαρ. Με τις συνολικές εισπράξεις να φτάνουν τα 797,6 εκατομμύρια δολάρια παγκοσμίως, το Χάρι Πότερ και ο αιχμάλωτος του Αζκαμπάν αποτελεί την ταινία με τις χαμηλότερες εισπράξεις σε σχέση με τις υπόλοιπες επτά ταινίες της σειράς και μέχρι σήμερα καταλαμβάνει την 90ή θέση στη λίστα με τις μεγαλύτερες εισπρακτικές επιτυχίες όλων των εποχών.
Πλοκή
Οι διακοπές στους Ντάρσλεϊ είναι και πάλι ανιαρές και προκλητικές αφού τους επισκέπτεται η θεία Μαρτζ. Η υπομονή του Χάρι εξαντλείται και αποφασίζει να το σκάσει. Οι υπόλοιπες διακοπές του περνούν ευχάριστα στη Διαγώνιο Αλέα με τον Ρον Ουέσλι και την Ερμιόνη Γκρέιντζερ, όταν μαθαίνει τα νέα απόδρασης του Σείριος Μπλακ από τις φυλακές του Αζκαμπάν, οπαδό του Βόλντεμορτ που φήμες λένε ότι θέλει να σκοτώσει το Χάρι.
Στο Χόγκουαρτς, ο Άλμπους Ντάμπλντορ πληροφορεί τους μαθητές ότι οι Παράφρονες θα φυλάνε τη σχολή. Σε έναν αγώνα Κουίντιτς, αρκετοί Παράφρονες επιτίθενται στο Χάρι και πέφτει από τη σκούπα. Ο Λούπιν θα διδάξει στο Χάρι να αμύνεται ενάντια στους Παράφρονες καλώντας το ξόρκι του Προστάτη. Αργότερα, όταν απαγορεύεται στο Χάρι να πάει στην εκδρομή του σχολείου, οι Φρεντ και Τζορτζ Ουέσλι του δίνουν ένα χάρτη που δείχνει που βρίσκεται ο καθένας μέσα στη σχολή και φανερώνει μυστικά περάσματα. Έτσι ο Χάρι καταφέρνει να πάει στην εκδρομή. Εκεί μαθαίνει ότι ο Σείριος Μπλακ είναι ο νονός του και ο καλύτερος φίλος των γονιών του. Ο Μπλακ κατηγορήθηκε ότι φανέρωσε στο Βόλντεμορτ το που βρίσκονται οι Τζέιμς και Λίλι Πότερ και ότι σκότωσε τον Πίτερ Πέτιγκρου. Ο Χάρι ορκίζεται να πάει εκδίκηση.
Αργότερα, ο αρουραίος του Ρον, τον δαγκώνει και φεύγει. Οι τρεις του τον κυνηγάνε. Τότε εμφανίζεται ένα μεγάλο σκυλί και σέρνει το Ρον με τον αρουραίο στην Καλύβα που Ουρλιάζει. Ο Χάρι και η Ερμιόνη τους ακολουθούν. Εκεί ανακαλύπτουν ότι ο σκύλος είναι στην πραγματικότητα ο Σείριος Μπλακ. Ο Χάρι του επιτίθεται αλλά εμφανίζεται ο Λούπιν και αφοπλίζει το Χάρι. Τότε ο Χάρι μαθαίνει όλη την αλήθεια για την αθωότητα του Μπλακ. Ξαφνικά εμφανίζεται ο Σνέιπ που θέλει να παραδώσει τον Μπλακ στους Παράφρονες, αλλά ο Χάρι του ρίχνει ξόρκι. Ο Λούπιν με τον Μπλακ εξηγούν ότι ο Πίτερ Πέτιγκρου είναι αυτός που έκανε όσα κατηγορήθηκε ο Μπλακ.
Τότε Λούπιν και Μπλακ φέρνουν τον Πέτιγκρου, από αρουραίο, πίσω στην ανθρώπινη μορφή του. Ενώ είναι έτοιμοι να τον σκοτώσουν, ο Χάρι λέει πως ο πατέρας του δε θα ήθελε οι δύο καλύτεροί του φίλοι να γίνουν δολοφόνοι και αποφασίζει να τον παραδώσουν στους Παράφρονες. Καθώς οδεύουν προς το κάστρο, βγαίνει η πανσέληνος. Τότε ο Λούπιν, που είναι λυκάνθρωπος, μεταμορφώνεται και ο Πέτιγκρου βρίσκει την ευκαιρία να αποδράσει. Λούπιν και Μπλακ παλεύουν. Παράφρονες επιτίθενται στον Μπλακ και στο Χάρι. Καθώς είναι έτοιμοι να ξεψυχήσουν, ο Χάρι βλέπει από μακριά μια φιγούρα να καλεί τον Προστάτη και έτσι έντονο φως διώχνει τους Παράφρονες. Ο Χάρι πιστεύει ότι η φιγούρα που είδε ήταν ο πατέρας του.
Η Ερμιόνη αποκαλύπτει ότι έχει στην κατοχή της ένα ρολόι που της επιτρέπει να πηγαίνει πίσω στο χρόνο. Μαζί με το Χάρι πηγαίνουν πίσω 3 ώρες και βλέπουν τα γεγονότα να επαναλαμβάνονται. Καθώς βλέπουν τους Παράφρονες να πλησιάζουν, ο Χάρι αντιλαμβάνεται ότι η φιγούρα που είδε είναι ο ίδιος και τότε καλεί τον Προστάτη, σώζει τον Σείριο και τον βοηθάει να δραπετεύσει.
Παραγωγή
Για την ταινία Ο Χάρι Πότερ και ο Αιχμάλωτος του Αζκαμπάν, ο Κρις Κολόμππους αποφάσισε να μην επιστρέψει στα σκηνοθετικά του καθήκοντα, για να περάσει χρόνο με την οικογένειά του. Ο Γκιγιέρμο Ντελ Τόρο επιλέχτηκε αλλά αρνήθηκε λέγοντας πως βρίσκει το συγκεκριμένο βιβλίο πολύ φωτεινό και χαρούμενο και δεν τον ενδιέφερε. Ο Μαρκ Φόρστερ απέρριψε την πρόταση γιατί μόλις είχε τελειώσει το Ψάχνοντας τη Χώρα του Ποτέ (Finding Neverland, 2004) και δεν ήθελε να ξαναδουλέψει με παιδιά ηθοποιούς. Τότε η Warner Bros. έφτιαξε μια λίστα με τρία ονόματα: την Κάλι Κούρι (βραβευμένη με Όσκαρ σεναρίου για την ταινία Θέλμα & Λουίζ (Thelma & Louise, 2001), τον Κένεθ Μπράνα (που στη δεύτερη ταινία υποδύθηκε το Γκίλντροϊ Λόκχαρτ) και τον Αλφόνσο Κουαρόν, ο οποίος και επιλέχτηκε. Ο Κουαρόν δεν ήταν και πολύ σίγουρος αν ήθελε να κάνει την ταινία, καθώς δεν είχε διαβάσει κανένα βιβλίο, ούτε είχε δει κάποια από τις προηγούμενες ταινίες. Μόλις διάβασε όλα τα βιβλία, ανέλαβε αμέσως τη σκηνοθεσία. Η Τζ. Κ. Ρόουλινγκ χάρηκε πολύ με αυτήν του την επιλογή.
Box οffice
Ο Χάρι Πότερ και ο Αιχμάλωτος του Αζκαμπάν υλοποιήθηκε με τον προϋπολογισμό των 130.000.000 δολαρίων, η ακριβότερη ταινία της σειράς μέχρι τότε. Στο πρώτο τριήμερο, το φιλμ έκανε άνοιγμα στην 1η θέση με 93,6 εκατομμύρια δολάρια, το μεγαλύτερο άνοιγμα ταινίας Χάρι Πότερ μέχρι τότε. Οι συνολικές εισπράξεις της ταινίας στο αμερικανικό box office έφτασαν τα 250,1 εκατομμύρια δολάρια και στον υπόλοιπο κόσμο τα 547,5 εκατομμύρια δολάρια. Παγκοσμίως απέφερε 797,6 εκατομμύρια δολάρια. Αν και κινήθηκε εντυπωσιακά στα ταμεία, ο Αιχμάλωτος του Αζκαμπάν (που ήταν η ακριβότερη της σειράς και αυτή με το καλύτερο άνοιγμα μέχρι τότε) παρέμεινε το Χάρι Πότερ με τις χαμηλότερες εισπράξεις σε σχέση με τις υπόλοιπες ταινίες της σειράς καταλαμβάνοντας την 8η θέση. Ήταν η έκτη μεγαλύτερη εισπρακτική επιτυχία στην Αμερική για το 2004 και η δεύτερη παγκοσμίως. Στη λίστα με τις μεγαλύτερες εισπρακτικές επιτυχίες όλων των εποχών καταλαμβάνει την 90ή θέση.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2004 Κατηγορία:Ταινίες παραγωγής Warner Bros. Κατηγορία:Ταινίες Χάρι Πότερ Κατηγορία:Ταινίες με μουσική σύνθεση Τζον Γουίλιαμς Κατηγορία:Αμερικανικές περιπετειώδεις ταινίες φαντασίας Κατηγορία:Αγγλόφωνες ταινίες Κατηγορία:Βρετανικές περιπετειώδεις ταινίες Κατηγορία:Βρετανικές ταινίες Κατηγορία:Βρετανικές ταινίες φαντασίας Κατηγορία:Ταινίες σε σκηνοθεσία Αλφόνσο Κουαρόν Κατηγορία:Λυκάνθρωποι σε ταινίες Κατηγορία:Ταινίες βασισμένες σε έργα της Τζ. Κ. Ρόουλινγκ Κατηγορία:Ταινίες τοποθετημένες στην Αγγλία Κατηγορία:Ταινίες IMAX
Δικαιούχο έθνος
Το δικαιούχο έθνος είναι η ενιαία κυρίαρχη εθνοτική ομάδα σε ένα κράτος, συνήθως από την οποία το κράτος έλαβε το όνομά του. Ο όρος χρησιμοποιήθηκε για πρώτη φορά από τον Μωρίς Μπαρές στα τέλη του 19ου αιώνα.
Σοβιετική Ένωση
Ένα έθνος, για να γίνει ένα δικαιούχο έθνος, έπρεπε να πληρούν ορισμένα κριτήρια όσον αφορά τη ποσότητα του πληθυσμού και την πυκνότητα του οικισμού. Η γλώσσα του δικαιούχου έθνους ανακηρυσσόταν πρόσθετη (μετά τα ρωσικά) επίσημη γλώσσα της αντίστοιχης διοικητικής μονάδας.
Η ιδέα λειτούργησε καλά για τις περιπτώσεις καθιερωμένων, ομοιογενών και σχετικά ανεπτυγμένων εθνών.
Σε ορισμένες περιπτώσεις, όπως σε ορισμένες ιδιαίτερα πολυεθνικές περιοχές όπως ο Βόρειος Καύκασος, η έννοια του δικαιούχου έθνους εισήγαγε εγγενή ανισότητα μεταξύ του δικαιούχου και μη δικαιούχου εθνών, ιδιαίτερα μετά την εισαγωγή των πολιτικών της κορενιζατσίγια, σύμφωνα με την οποία οι εκπρόσωποι του δικαιούχου έθνους προάγονταν σε διοικητικές θέσεις.
Κίνα
Η κυβέρνηση της Λαϊκής Δημοκρατίας της Κίνας έχει υιοθετήσει κάποιες από τις αρχές της Σοβιετικής έννοιας της πολιτικής της εθνοτικής μειονότητας—βλέπε Αυτόνομες οντότητες της Κίνας.
Παραπομπές
Κατηγορία:Εθνικισμός Κατηγορία:Ορολογία πολιτικής επιστήμης
Γάμος με το στανιό
Γάμος με το στανιό (γαλλικός τίτλος: Le Mariage forcé) είναι τρίπρακτη κωμωδία-μπαλέτο σε πρόζα του Μολιέρου και μουσική του Ζαν-Μπατίστ Λυλί, που παρουσιάστηκε για πρώτη φορά στο παλάτι του Λούβρου, κατόπιν παραγγελίας του Λουδοβίκου ΙΔ΄ στις 29 Ιανουαρίου 1664 και στη συνέχεια δόθηκε στο κοινό στο θέατρο του Παλαί Ρουαγιάλ στις 15 Φεβρουαρίου 1664.
Το θέμα των αταίριαστων γάμων βρίσκεται για άλλη μια φορά στο επίκεντρο της πλοκής αυτού του κωμικού και τραγικού ταυτόχρονα έργου του Μολιέρου, όπου ο ηλικιωμένος που θέλει να παντρευτεί μια νεαρή κοπέλα γελοιοποιείται και τιμωρείται με αναγκαστικό γάμο.
Το 1672, μετά τη ρήξη μεταξύ του Μολιέρου και του Λυλί, η κωμωδία παρουσιάστηκε με νέα ιντερμέδια του Μαρκ-Αντουάν Σαρπαντιέ.
Υπόθεση
αριστερά|μικρογραφία|Εικονογράφηση του 1773 Ο 53χρονος ευκατάστατος Σγαναρέλος θέλει να παντρευτεί τη νεαρή και όμορφη Δοριμένη αλλά έχει κάποιες αμφιβολίες. Συμβουλεύεται τον έμπιστο φίλο του Τζερόνιμο, ο οποίος προσπαθεί να τον αποτρέψει από αυτόν τον γάμο που τον θεωρεί αταίριαστο. Ο επίδοξος σύζυγος, μη ικανοποιημένος με τη συμβουλή του φίλου του, αποφασίζει να ζητήσει τη γνώμη πρώτα δύο λόγιων φιλοσόφων, ο ένας οπαδός του Αριστοτέλη - αντιπροσωπεύει μια δογματική και καταφατική σκέψη - και ο άλλος του Πύρρωνα - εκφράζει μια γενικευμένη αμφιβολία που αποκλείει κάθε βεβαιότητα, και έπειτα δύο πλανόδιων μουσικών. Δυστυχώς, οι απαντήσεις που λαμβάνει ο επίδοξος σύζυγος αυξάνουν ακόμη περισσότερο την ανασφάλειά του.
Μετά από αυτά, η Δοριμένη τελικά μπαίνει στη σκηνή μαζί με τον εραστή της Λυκάστη. Η νεαρή γυναίκα, χωρίς να γνωρίζει ότι την ακούει ο Σγαναρέλος, εξομολογείται στον εραστή της ότι το μόνο της ενδιαφέρον να αποδεχτεί αυτόν τον γάμο είναι η αποδέσμευση από την τυραννική εξουσία του πατέρα της και η άνετη και ανεξάρτητη ζωή, άλλωστε, του λέει, περιμένει να χηρέψει μέσα σε έξι μήνες και να είναι ελεύθερη πλέον να παντρευτεί όποιον θέλει.
Εξωτερικοί σύνδεσμοι
Μολιέρος - Γάμος με το στανιό (ραδιοφωνικό θέατρο) σε μετάφραση Στέφανου Φωτιάδη
Παραπομπές
Κατηγορία:Θεατρικά έργα του Μολιέρου
Ανισότητα Μπερνούλι
Η ανισότητα Μπερνούλι είναι η ανισότητα: για κάθε φυσικό αριθμό \nu \in \N και πραγματικό αριθμό.
Με μαθηματική επαγωγή
Θα αποδείξουμε την ανισότητα με την χρήση της μαθηματικής επαγωγής για το \nu.
Βασικό βήμα: Για \nu = 0, η ανισότητα ισχύει ως ισότητα καθώς.
Επαγωγικό βήμα: Ας υποθέσουμε ότι η ανισότητα ισχύει για, δηλαδή , τότε για , έχουμε χρησιμοποιώντας ότι καθώς  και.
Επομένως, η ανισότητα ισχύει και για, άρα και για όλους τους φυσικούς αριθμούς.
Με το διωνυμικό θεώρημα (για α >= 0)
Για \nu = 0, η ανισότητα ισχύει ως ισότητα καθώς.
Για \nu \geq 1, από διωνυμικό θεώρημα έχουμε ότι όπου είναι οι διωνιμικοί συντελεστές. Αφού και, δηλαδή κάθε όρος του αθροίσματος είναι μη-αρνητικός, έχουμε ότι: Ενώνοντας τις σχέσεις και, έχουμε ότι
Επεκτάσεις
Θεώρημα: Για κάθε ζυγό φυσικό αριθμό \nu \geq 0 και, έχουμε
Επαγωγικό βήμα: Ας υποθέσουμε ότι η ανισότητα ισχύει για, δηλαδή , τότε για , διακρίνουμε δύο περιπτώσεις:
Επομένως, η ανισότητα ισχύει και για, άρα και για όλους τους ζυγούς φυσικούς αριθμούς.
Η παρακάτω γενίκευση είναι για εκθέτες που δεν είναι κατά ανάγκη φυσικοί αριθμοί.
Θεώρημα: Έστω  και r \in \R. Τότε, έχουμε ότι
Θεωρούμε την συνάρτηση η οποία έχει παράγωγο
Για την πρώτη ανισότητα, θεωρούμε τις εξής περιπτώσεις: Επομένως, και στις δύο περιπτώσεις, που συνεπάγεται ότι. Αντίστοιχα, για r \leq 0.
Η παρακάτω επέκταση είναι για όταν οι \nu όροι μπορεί να είναι διαφορετικοί. Η ανισότητα αυτή σχετίζεται με την ανισότητα Weierstrass.
Θεώρημα: Έστω \nu \in \N, και. Τότε,
Παραπομπές
Κατηγορία:Ανισότητες
Κωνσταντίνος Στιλβής
Ο Κωνσταντίνος Στιλβής ήταν βυζαντινός ρήτορας και κληρικός, πολυγραφότατος συγγραφέας εκκλησιαστικών πραγματειών, επιστολών και ποίησης.
Βιογραφία
Γεννήθηκε στα μέσα του 12ου αιώνα και η ημερομηνία του θανάτου του είναι άγνωστη. Από γραπτά του συνάγεται ότι έγινε διάκονος και μάγιστρος στην Πατριαρχική Σχολή της Κωνσταντινούπολης. Λίγο πριν το 1204 εξελέγη Μητροπολίτης Κυζίκου, την οποία αναγκάστηκε να εγκαταλείψει λίγο μετά τη λατινική κατάκτηση. Αν και τα περισσότερα από όσα μας είναι γνωστά για τον Στιλβή προέρχονται από δικά του έργα, ο Νικήτας Χωνιάτης υμνεί κάποιον «Στιλβή, έναν καλό άνθρωπο από κάθε άποψη» (ὁ καλὸς τὰ πάντα Στιλβὴς ).
Εργα
Τα έργα του Στιλβή αφορούν κυρίως τη θεολογία, με το πιο γνωστό στους μελετητές να είναι τα Σφάλματα της Λατινικής Εκκλησίας , το οποίο συνέγραψε ο Στιλβής μετά την Τέταρτη Σταυροφορία. Ο κατάλογος περιγράφει δυτικά «σφάλματα», συμπεριλαμβανομένης της μη αναγνώρισης ξένων αγίων και του μίσους τους προς τον αυτοκράτορα Κωνσταντίνο, επειδή δημιούργησε την Νέα Ρώμη. Ο Στιλβής είναι επίσης γνωστός για ποίημά του που περιγράφει μια καταστροφική πυρκαγιά που συνεβη στην Κωνσταντινούπολη στις 25 Ιουλίου 1197. Με χίλιους περίπου στίχους, το Carmen de Incendio περιγράφει την πορεία της φωτιάς κατά μήκος του Κεράτιου Κόλπου από την Πύλη του Δρουγγάριου (τουρκ.: Odun Kapısı) μέσω της Λατινικής Συνοικίας, χρησιμοποιώντας εκφράσεις πλούσιες σε βιβλικές και κλασικές μεταφορές. Το ποίημα συνιστά σημαντική πηγή για όσους μελετούν την αστική τοπογραφία της Μεσαιωνικής Κωνσταντινούπολης, καθώς περιγράφει το κάψιμο τριώροφων οικιών και αριστοκρατικών σπίτια με πυργίσκους και κάνει νύξεις για παράκτιους δρόμους, υδραγωγεία , τον λιμένα του Νεωρίου , σιταποθήκες , την εκκλησία των σαράντα μαρτύρων και της Θεοτόκου Κυριώτισσας .Ο Βυζαντινολόγος Πωλ Μαγκνταλίνο χρησιμοποίησε το ποίημα αυτό για να χρονολογήσει τη μεσαιωνική ανοικοδόμηση του ναού της Κυριώτισσας μεταξύ της ημερομηνίας της πυρκαγιάς το 1197 και της Τέταρτης Σταυροφορίας το 1204.
Παραπομπές
Κατηγορία:Βυζαντινοί επιστολογράφοι Κατηγορία:Βυζαντινοί ποιητές Κατηγορία:Βυζαντινοί επίσκοποι του 13ου αιώνα Κατηγορία:Βυζαντινοί θεολόγοι Κατηγορία:Μητροπολίτες Κυζίκου Κατηγορία:Συγγραφείς του 13ου αιώνα Κατηγορία:Βυζαντινοί του 13ου αιώνα Κατηγορία:Βυζαντινοί του 12ου αιώνα
Πάλτση Μαγνησίας
Η Πάλτση είναι μικρός πεδινός οικισμός στον νομό Μαγνησίας σε υψόμετρο 150 μέτρα.
Γεωγραφία
Η Πάλτση βρίσκεται στο ΝΑ Πήλιο, στη μεριά του Αιγαίου με θέα τη Σκιάθο σε απόσταση 10 χλμ, από το χωριό  Αργαλαστή και 50 χλμ. από τον Βόλο. Υπάρχουν πολλές παραλίες στην περιοχή, με γνωστότερη τον Άγιο Κωνσταντίνο όπου δεν υπάρχει υποδομή για οργανωμένη πλαζ και συγκεντρώνει λιγότερο κόσμο από τις γειτονικές παραλίες, λόγω δυσκολότερης πρόσβασης. Τα τελευταία χρόνια έχουν χτιστεί στην παραλία ενοικιαζόμενα δωμάτια και εστιατόρια. Στις 5 και 6 Σεπτεμβρίου γίνεται πανηγύρι στην μνήμη των Αγίων Ταξιαρχών. Από το χωριό υπάρχει μονοπάτι που οδηγεί στο χωριό Λαύκο. Η διαδρομή διαρκεί περίπου 2,5 ώρες και είναι ιδιαίτερα απολαυστική.
Διοικητικά
Η Πάλτση σύμφωνα με το σχέδιο Καλλικράτης, ανήκει στη τοπική κοινότητα Αργαλαστής που ανήκει στην δημοτική ενότητα Αργαλαστής του Δήμου Νοτίου Πηλίου και σύμφωνα με την απογραφή του 2011 έχει πληθυσμό 48 κατοίκους. Ως οικισμός αναγνωρίστηκε το 1971 και προσαρτήθηκε στη τότε κοινότητα Αργαλαστής.
Παραπομπές
Κατηγορία:Παραλίες της Ελλάδας Κατηγορία:Πήλιο Κατηγορία:Δήμος Νοτίου Πηλίου
Νίκος Γιαννακόπουλος
Ο Νίκος Γιαννακόπουλος (γενν. 19 Φεβρουαρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Παναιτωλικό.
Νεανική σταδιοδρομία
Ο Γιαννακόπουλος ξεκίνησε τη σταδιοδρομία του στην ομάδα νέων του Αστέρα Τρίπολης, προτού ενταχθεί στην ομάδα νέων της αγγλικής Μπλάκμπερν Ρόβερς το 2009. Ο Αστέρας έλαβε 52.000 λίρες για τη συμφωνία, ενώ θα κέρδιζε το 30% σε πιθανή μελλοντική πώληση του 16χρονου. Μετά από περίοδο ενός έτους, εντάχθηκε στην ομάδα νέων της ιταλικής Ουντινέζε.
Επαγγελματική σταδιοδρομία
Σύντομα όμως αποδεσμεύτηκε και επέστρεψε στην Ελλάδα για τον Πανιώνιο. Στις 27 Αυγούστου 2012, έκανε το ντεμπούτο στο πρωτάθλημα εναντίον του Άρη. Ήταν ο βασικός τερματοφύλακας της ομάδας από την αρχή του 2013. Υπήρξε μία σύντομη περίοδος όπου ο Κώστας Περιστερίδης κέρδισε τη βασική θέση, αφού ο Γιαννακόπουλος είχε 3 συνεχόμενες ήττες. Ανέκτησε τη θέση του αργότερα κατά τη σεζόν 2013-14 και ήταν η πρώτη επιλογή από τότε. Αναμφισβήτητα η καλύτερη του εμφάνιση έγινε στα πρώτα στάδια της σταδιοδρομίας του, όταν κράτησε κενή εστία εναντίον του Παναθηναϊκού. Επανέλαβε αυτό το κατόρθωμα την επόμενη σεζόν, καθώς ο Πανιώνιος νίκησε τον Παναθηναϊκό με 3-0, με τον Γιαννακόπουλο ως βασικό τερματοφύλακα.
Στις 29 Ιουλίου 2015, ο Γιαννακόπουλος υπέγραψε τετραετές συμβόλαιο με τον Παναθηναϊκό για 180.000 ευρώ, προσθέτοντας στην ομάδα τους ένα ακόμα ελληνικό ταλέντο υψηλού επιπέδου. Στις 17 Απριλίου 2016, στον τελευταίο αγώνα της σεζόν 2015-16, έκανε το ντεμπούτο του με την ομάδα στην εντός έδρας νίκη με 6-1 εναντίον του Πανθρακικού. Καθώς δεν ήταν στις πρώτες επιλογές του προπονητή του Παναθηναϊκού Αντρέα Στραματσόνι, υπέγραψε μονοετές συμβόλαιο δανεισμού με τον Άρη Λεμεσού.
Στις 26 Ιουνίου 2017, ο Γιαννακόπουλος υπέγραψε διετές συμβόλαιο με την Κέρκυρα.
Στις 4 Ιουλίου 2018, μετά τον υποβιβασμό της Κέρκυρας στη Φούτμπολιγκ, υπέγραψε διετές συμβόλαιο με τον Παναιτωλικό.
Διεθνής σταδιοδρομία
Ο Γιαννακόπουλος υπήρξε διεθνής με τις Εθνικές Ελλάδας U17 και U19.
15 Απριλίου
14 Απριλίου | 15 Απριλίου | 16 Απριλίου
Η 15η Απριλίου είναι η 105η ημέρα του έτους κατά το Γρηγοριανό ημερολόγιο (106η σε δίσεκτα έτη). Υπολείπονται 260 ημέρες.
Ορθόδοξη Εκκλησία
Κατηγορία:Ημέρες του έτους
Μακρολίβαδο Φθιώτιδας
Το Μακρολίβαδο είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Το Μακρολίβαδο βρίσκεται σε απόσταση 20 χλμ. ΝΑ. από τον Δομοκό (έδρα του δήμου) και 28 χλμ. Β. από την Λαμία. Είναι κτισμένο στους βόρειους πρόποδες του όρους Όθρυς σε υψόμετρο 590 μέτρα και τις νότιες άκρες του κάμπου - αποξηραμένης λίμνης της Ξυνιάδας, ανάμεσα στα χωριά Παλαμάς (ΝΔ.) και Μελιταία (Α.-ΒΑ.). Η παλιά ονομασία του χωριού είναι Δραμάλα, πρέπει να ιδρύθηκε πριν το 1640 γιατί αναφέρεται στην πρόθεση της Ρεντίνας στα φ. 25α, μαζί με τους οικισμούς Αβαρνίτζα, Λευθεροχώρι και Παλαμά ενώ στα φ. 25β - 26α, υπάρχουν γραφές μεταγενέστερες της πρώτης. Την περίοδο της τουρκοκρατίας ήταν μικτό χωριό (δηλ. κατοικούσαν και Τούρκοι) ενώ για κάποια περίοδο μέχρι την ενσωμάτωση περιοχών της Θεσσαλίας, οι Έλληνες κάτοικοί της μετακινήθηκαν σε οικισμό νοτιότερα και ψηλότερα προς τις κορυφές της Όθρυος κοντά στην Ιερά Μονή της Παναγίας Αντινίτσης. Ο οικισμός αποτελούνταν κυρίως από καλύβες κτηνοτρόφων και βρισκόταν νότια της "οροθετικής γραμμής του 1832" (βλ. Πρωτόκολλο του Λονδίνου - 1832) στο τότε Ελληνικό έδαφος. Μετά την απελευθέρωση της περιοχής, τον Αύγουστο του 1881, οι κάτοικοι επέστεψαν στην Δραμάλα και κατέλαβαν τα σπίτια των Τούρκων που αποχώρησαν.
Διοικητικά
Μετά την παραχώρηση περιοχών της Θεσσαλίας στο τότε Ελληνικό Βασίλειο (συμφωνία της Κωνσταντινούπολης -1881), αναφέρεται επίσημα το 1883 με την ονομασία Δραμάλα στο ΦΕΚ 126Α - 02/04/1883 να προσαρτάται στον τότε δήμο Μελιταίας και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Μακρολίβαδον το 1928 με το ΦΕΚ 193Α - 20/09/1928. Σύμφωνα με το πρόγραμμα Καλλικράτης αποτελεί την τοπική κοινότητα Μακρολιβάδου που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 202 κατοίκους.
Παραπομπές
Κατηγορία:Δήμος Δομοκού Κατηγορία:Χωριά του νομού Φθιώτιδας
Μετάλλιο για διάκριση στην δουλειά
Το Μετάλλιο για διάκριση στην δουλειά (ρωσ. Медаль «За трудовое отличие») ήταν ένα βραβείο της ΕΣΣΔ. Δημιουργήθηκε στις 27 Δεκεμβρίου του 1938, με το διάταγμα του Προέδρου του Ανώτατου Σοβιέτ της ΕΣΣΔ. Ο σχεδιαστής του βραβείου ήταν ο Ιβάν Ντουμπάσοφ.
Το Μετάλλιο για διάκριση στην δουλειά ήταν ένα από τα πρώτα βραβεία της ΕΣΣΔ. Ωστόσο είχαν γίνει αρκετές αλλαγές, με τα διατάγματα του Προέδρου του Ανώτατου Σοβιέτ της ΕΣΣΔ στις 19 Ιουνίου του 1943 και στις 16 Δεκεμβρίου του 1947. Το διάταγμα του Προέδρου του Ανώτατου Σοβιέτ της ΕΣΣΔ, που εκδόθηκε στις 28 Μαρτίου του 1980, ενέκρινε την νέα έκδοση του μεταλλίου. Συνολικά είχαν γίνει 11.000 απονομές πριν τον Μεγάλο Πατριωτικό Πόλεμο και 44.000 απονομές κατά και μετά την διάρκεια του Μεγάλου Πατριωτικού Πολέμου.
Απονομή
Το Μετάλλιο για διάκριση στην δουλειά δημιουργήθηκε για να τιμήσει την υψηλή απόδοση στην εργασία. Το μετάλλιο απονεμόταν σε εργαζομένους, αγρότες, εμπειρογνώμονες της εθνικής οικονομίας, σε επιστήμονες, στους εργαζομένους του πολιτισμού, της υγείας καθώς και σε άλλους πολίτες της ΕΣΣΔ. Το μετάλλιο απονεμόταν και σε ξένους πολίτες.
Το Μετάλλιο για διάκριση στην δουλειά απονεμόταν για:
Διακριση στην δουλεια
Σαιντ Ανς Μπέι
Η Σαιντ Ανς Μπέι (αγγλικά: Saint Ann's Bay) είναι πόλη της Τζαμάικα και πρωτεύουσα της Ενορίας της Αγίας Άννας. Έχει πληθυσμό 13.671 κατοίκων (2001).
Γεωγραφία
Η Σαιντ Ανς Μπέι βρίσκεται βόρεια της Τζαμάικα και βόρεια-κεντρικά της Αγίας Άννας. Βρίσκεται βορειοδυτικά της Στηρ Τάουν και νοτιοανατολικά της Πράιορι.
Δημογραφία
Η Σαιντ Ανς Μπέι έχει σύμφωνα με την απογραφή του 2001 13.671 κατοίκους.
Σημαντικά πρόσωπα
thumb|right|250px|Ο Μάρους Γκάρβεϋ thumb|right|250px|Ο Μπέρνινγκ Σπηρ thumb|right|250px|Άγαλμα του Μάρους Γκάρβεϋ
Η Σαιντ Ανς Μπέι ήταν η γενέτειρα των μουσικών Floyd Lloyd και Burning Spear και του Marcus Garvey.
Εξωτερικοί σύνδεσμοι
Σαιντ Ανς Μπει
NM
Η συντομογραφία των λατινικών ή ελληνικών χαρακτήρων NM, Nm, Νμ, nm ή νμ μπορεί να αναφέρεται:
Οπλοστάσιο του Ναυπλίου
Το οπλοστάσιο του Ναυπλίου ήταν μονάδα του Στρατού του με σκοπό την επισκευή και παραγωγή οπλισμού και πυρομαχικών η οποία άρχισε τη λειτουργία της μετά την Επανάσταση του 1821 στο υπό σύσταση ελληνικό κράτος, και συνέχισε κατά τον 19ο αιώνα.
Ιστορική αναδρομή
Διευθυντής του ανέλαβε ο φιλέλληνας Βαυαρός συνταγματάρχης Καρλ Βίλχελμ φον Χάιντεκ το 1828. Αρχικά έγινε συλλογή και επιδιόρθωση καλύκων και πυρομαχικών από όλα τα πεδία των μαχών. Με τη βοήθεια του Κωνσταντή Νικόδημου ανασύρθηκαν και κανόνια που είχαν βυθιστεί στη θάλασσα. Στα ευρήματα αυτά προστέθηκε και το υλικό από την αποθήκη των Μεθάνων. Διευθυντής του διορίστηκε ο Βαυαρός λοχαγός του πυροβολικού Σνίτσλαϊν (Schnitzlein). Το οπλοστάσιο εξοπλίστηκε με νεόκτιστα εργαστήρια, τα οποία προμήθευαν τον τακτικό στρατό με όπλα. Όταν οι Χάιντεκ και Σνίτσλαϊν επέστρεψαν στην πατρίδα τους, η διεύθυνση του οπλοστασίου ανατέθηκε στους Γάλλους Pouzie και Bourchet.
Ο Θεόδωρος Βαλλιάνος, συνταγματάρχης Μηχανικού και Διοικητής του Μηχανικού, ήταν Διευθυντής του Οπλοστασίου από τον Απρίλιο του 1832 μέχρι τις αρχές Ιανουαρίου 1833, μέχρι δηλαδή την άφιξη του Όθωνα.
Με την έλευση του Όθωνα το 1833 ανέλαβε ο Γερμανός λοχαγός του πυροβολικού Φουξ (Fuchs) και ακολούθως το 1834 γενικός διευθυντής ο ταγματάρχης Νόιμάιερ (Neumaier).
Ένας άλλος από τους διοικητές του οπλοστασίου του Ναυπλίου ήταν ο Χαράλαμπος Ζυμβρακάκης, ο οποίος ανέλαβε τη θέση έχοντας ήθη θητεύσει, μετά το 1841, διοικητής του οπλοστασίου του Πόρου.
Παραπομπές
Κατηγορία:Ελληνικός Στρατός
Βιγιλαντία
H Βιγιλαντία, λατ. Vigilantia (γενν. π. 490) ήταν η αδελφή του Ιουστινιανού Α΄ (β. 527-565) και μητέρα του Ιουστίνου Β΄ (β. 565-578), που τον διαδέχθηκε.
Βιογραφία
Το όνομά της σημαίνει "εγρήγορση" και προέρχεται από το vigil, που σημαίνει "προσοχή, επαγρύπνηση". Του Ιουστινιανού Α΄ (γενν. 482) και της Βιλιλαντίας η μητέρα ήταν αδελφή του Ιουστίνου Α΄ (β. 518-527), ιδρυτή της Δυναστείας του Ιουστινιανού. Η οικογένεια καταγόταν από τη Βεδεριάνα, κοντά στη Ναϊσό (Νις στη σημερινή Σερβία) στη Dacia Mediterranea. Ο Προκόπιος, ο Θεόδωρος ο Αναγνώστης, ο Ζαχαρίας ο Ρήτωρ, ο Βίκτωρ της Τουννούνα, ο Θεοφάνης ο Ομολογητής και ο Γεώργιος Κεδρηνός θεωρούν τον Ιουστίνο Α΄ και την οικογένειά του Ιλλυριούς, ωστόσο ο Κεδρηνός δεν είναι βέβαιος. Ο Ευάγριος Σχολαστικός, ο Ιωάννης Μαλάλας, το Πασχάλιο Χρονικό, η Σούδα, ο Ιωάννης Ζωναράς και τα Πάτρια της Κωνσταντινούπολης θεωρούν αυτούς Θρακο-Ρωμαίους. Ο Προκόπιος αναφέρει ότι ο Ιουστίνος Α΄ καταγόταν από αγρότες, ενώ ο Ζωναράς είναι η μόνη πηγή που τον περιγράφει ως πρώην βουκόλο.
Η μητέρα της και η καταγωγή της
Ο Ιουστινιανός Α΄ αναφέρεται ότι γεννήθηκε στο Ταυρήσιον, κοντά στο Scupi (Σκόπια), όπου οι γονείς του φαίνεται ότι εγκαταστάθηκαν. Ο πατέρας τους ονομαζόταν Σαββάτιος· το όνομα της μητέρας τους δεν αναφέρεται. Ο Νικολό Αλαμάννι (1583-1626) δίνει το όνομά της ως "Βιγλινίζα" και αναφέρει γι' αυτό ως πηγή τη "Vita Iustiniani" κάποιου αββά Θεοφίλου, που υποτίθεται ότι ήταν σύγχρονος του Προκοπίου. Παρά τις επαναλαμβανόμενες έρευνες αυτή η πηγή δεν βρέθηκε από κάποιο λόγιο. Ο Αλαμάννι θεωρήθηκε ως αξιόπιστη πηγή από αρκετούς μεταγενέστερους συγγραφείς, όπως ο Έντουαρντ Γκίμπον, που στο έργο του Ιστορία της Παρακμής και Πτώσης της Ρωμαϊκής Αυτοκρατορίας παραθέτει το όνομα Βιγλενίζα και άλλες λεπτομέρειες από τον Αλαμάννι. Το όνομα μοιάζει Σλαβικής προέλευσης και αργότερα δημιουργήθηκε η άποψη της Σλαβικής καταγωγής του Ιουστινιανού. Το 1883 ο Τζέιμς Μπρυς ανακάλυψε μία Vita Iustiniani στο παλάτσο Μπαρμπερίνι. Ανάγεται στον 17ο αι. και περιέχει αυτά που αναφέρει ο Αλαμάννι. Ο Μπρυς θεωρεί το χειρόγραφο αυτό ως την πηγή του Αλαμάννι, αλλά η γνησιότητά του είναι αμφίβολη: ο Κονσταντίν Γιοζέφ Γιρεσέκ το θεωρεί έργο του Ιβάν Τόμκο Μάρναβιτς (1579-1639) αρχιδιακόνου του Άγκραμ (Ζάγκρεμπ). Ο Μάρναβιτς ήταν μεταφραστής μεσαιωνικών κειμένων, ιδιαίτερα αγιογραφιών. Το Βιγλενίζα είναι απλά μετάφραση του Βιγιλαντία στα Σλαβικά, ακολουθώντας την άποψη ότι μητέρα και κόρη είχαν το ίδιο όνομα.
Πολυάριθμοι ιστορικοί την αναφέρουν ως αδελφή του Ιουστινιανού· μόνο ο Βίκτωρ της Τούννουνα την αναφέρει ως σύζυγο του Δουλκίδιου/Δουλκίσσιμου.
Οικογένεια
Παντρεύτηκε τον Δουλκίδιο/Δουλκίσσιμο και είχε τέκνα:
Πηγές
Κατηγορία:Βυζαντινοί του 6ου αιώνα Κατηγορία:Δυναστεία του Ιουστινιανού
Δημοτικό Στάδιο Καλλιθέας «Γρηγόρης Λαμπράκης»
Το Δημοτικό Στάδιο Καλλιθέας «Γρηγόρης Λαμπράκης» είναι στάδιο πολλαπλών χρήσεων στην Καλλιθέα της Αθήνας. Xρησιμοποιείται ως έδρα της ποδοσφαιρικής ομάδας της Καλλιθέας. Το στάδιο κατασκευάστηκε το 1970 και είχε χωρητικότητα 4.200 θέσεων.Με την δημιουργία της κερκίδας στο ανατολικό πέταλο το 2009 αυξήθηκε στις 6.300 θέσεις.
Ονομασία και ψευδώνυμο
μικρογραφία|αριστερά|Πανοραμική άποψη του γηπέδου από το ύψος του λόφου. Το στάδιο έλαβε το όνομα του Έλληνα πολιτικού, ιατρού και αθλητή Γρηγόρη Λαμπράκη, ο οποίος δολοφονήθηκε το 1963. Αναφέρεται κυρίως μέσω του προσωνυμίου Ελ Πάσο. Ο χώρος του γηπέδου ήταν παλαιότερα λατομείο, κάτι που αποδεικνύεται από τον ψηλό βράχο ο οποίος βρίσκεται στη βόρεια άκρη του σταδίου. Όταν χτίστηκε το στάδιο τη δεκαετία του 1960, οι ταινίες τύπου γουέστερν του Κλιντ Ίστγουντ ήταν αρκετά δημοφιλείς στην Ελλάδα, και το ψευδώνυμο του σταδίου είναι μια αναφορά στην ταινία του 1965 του Ίστγουντ Μονομαχία στο Ελ Πάσο (For a Few Dollars More), καθώς ο χώρος πίσω από το στάδιο θύμιζε στους θεατές εικόνες από την ταινία.
Εξωτερικοί σύνδεσμοι
Καλλιθεας Δημοτικο Σταδιο «Γρηγορης Λαμπρακης» Κατηγορία:Καλλιθέα Αττικής Κατηγορία:Γ.Σ. Καλλιθέα
Ούμπρια
Η Ούμπρια (ή, παλαιότερη ελληνική γραφή, Ουμβρία), (ιταλικά: Umbria) είναι περιφέρεια της Ιταλίας και βρίσκεται στο κέντρο περίπου της χερσονήσου.
Γεωγραφία
Συνορεύει δυτικά με Τοσκάνη, ανατολικά με Μάρκε, νοτιοδυτικά και νότια με Λάτσιο. Η συνολική έκταση της περιφέρειας είναι 8.456 τ.χλμ., και ο πληθυσμός 892.351. Κυριότερη πόλη και πρωτεύουσα της περιφέρειας είναι η Περούτζια, με 165.207 κατοίκους. . Άλλες μικρότερες πόλεις είναι το Σπολέτο, το Τέρνι, η Ασίζη, το Ορβιέτο, το Σπέλλο, η Μπεβάνια, το Μοντεφάλκο, το Γκούμπιο, η Νόρτσα, η Βαλνερίνα, η Ντερούτα, η Τσιττά ντι Καστέλλο, το Φολίνιο και το Τόντι.
Διοικητικά χωρίζεται σε δύο επαρχίες, την Επαρχία Περούτζια και την Επαρχία Τέρνι.
Είναι η μόνη περιφέρεια της Ιταλίας που δεν έχει ακτογραμμή ούτε σύνορα με άλλες χώρες.
Ιστορία
Η περιοχή πρωτοκατοικήθηκε από τους Ούμβρους ανάμεσα στον 9ο και 4ο αιώνα π.Χ. στους οποίους οφείλει και το όνομα της. Οι Ούμβροι σύμφωνα με τον Πλίνιο είναι από τις παλιότερες φυλές της Ιταλικής χερσονήσου και οφείλουν το όνομα τους στην ελληνική λέξη ὄμβρος που έχει σχέση με το νερό και οδήγησε στην ιδέα ότι ήταν λαός που είχε επιζήσει του κατακλυσμού άρα και ο αρχαιότερος στην Ιταλία.